Príloha č. 3 k Výzve na predkladanie ponúk-Návrh kúpnej zmluvy

 Kúpna zmluva č. ccc/2018

uzatvorená podľa § 409  a nasl. zákona č. 513/1991Zb. Obchodný zákonník v znení neskorších predpisov medzi zmluvnými stranami :

Názov:			Mesto Spišská Stará Ves
Sídlo: 			Štúrova 228/109, 061 01 Spišská Stará Ves
V zastúpení: 		Peter Minčík. – zástupca primátora
IČO: 			00 326 526
DIČ:			2020697283
Bankové spojenie: 	
Číslo účtu IBAN: 	SK 97 5600 0000 0020 0279 1001

( ďalej len „kupujúci“ )

a
 
Názov:			.................................................................................		
Sídlo : 			.................................................................................
IČO : 			.................................................................................
DIČ:			.................................................................................
IČ DPH:		.................................................................................
Bankové spojenie : 	.................................................................................
Číslo účtu : 		.................................................................................
IBAN : 		.................................................................................
Zapísaný v OR:	.................................................................................
E-mail : 		.................................................................................

( ďalej len „predávajúci“ )

                                                                 Preambula

Táto  kúpna zmluva (ďalej len „Zmluva“) sa uzatvára ako výsledok verejného obstarávania v zmysle zákona č. 343/2016  Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní"), vykonaného kupujúcim pre projekt „Nákup športovej výbavy pre deti a mládež mesta Spišská Stará Ves“.

Čl. I.
Predmet zmluvy 
1/ Predávajúci na základe tejto Zmluvy predáva kupujúcemu a kupujúci kupuje pre vyššie uvedený projekt  športové vybavenie v zmysle špecifikácie položiek, ktorá je prílohou č. 1  tejto zmluvy.
                                                           Čl. II.
Kúpna cena a platobné podmienky

1/ Kúpna cena za predmet kúpy je určená v sume .................................EUR
(slovom: .........................................) EUR vrátane DPH. Takto určená kúpna cena je výsledkom procesu verejného obstarávania na predmet zmluvy, je cenou konečnou a zahŕňa aj všetky náklady predávajúceho spojené s dodaním športového vybavenia, ktoré je bližšie  špecifikované  v článku 1, ods. 1 tejto zmluvy na miesto dodania.

2/ Kúpnu cenu podľa odseku 1 tohto článku Zmluvy zaplatí kupujúci predávajúcemu bezhotovostným prevodom na číslo účtu uvedené v záhlaví tejto zmluvy a to na základe faktúry vystavenej predávajúcim. Predávajúci vystaví faktúru po dodaní predmetu kúpy do miesta určenia uvedeného v tejto zmluve, na základe kupujúcim potvrdených dodacích listov.  Faktúra musí  obsahovať náležitostí daňového dokladu. Predávajúci v nej uvedie  IČO, DIČ, názov predávajúceho, bankové spojenie, číslo kúpnej  zmluvy, označenie predmetu kúpy, čiastka k úhrade, splatnosť faktúry. V prípade, ak predávajúci predloží faktúru s nesprávnymi alebo neúplnými údajmi, v rozpore s vyššie uvedeným, kupujúci má právo vrátiť predávajúcemu faktúru na prepracovanie, pričom lehota splatnosti faktúry začína plynúť až doručením správnej a úplnej faktúry. Fakturačnou adresou bude adresa sídla kupujúceho, tak ako je uvedené v záhlaví tejto zmluvy.  Splatnosť  faktúry je 30 dní odo dňa jej doručenia kupujúcemu.

                                                          Čl. III.
Miesto a čas dodania predmetu kúpy

1/ Zmluvné strany sa dohodli, že predávajúci zabezpečí dodanie predmetu kúpy bližšie špecifikovaného  v článku 1, ods. 1 tejto zmluvy kupujúcemu na vlastné náklady. 

2/ Zmluvné strany sa dohodli, že predávajúci dodá predmet kúpy kupujúcemu do miesta dodania podľa ods. 3 tohto článku najneskôr do 31.10.2018. Termín odovzdania si zmluvné strany vopred odsúhlasia. Preberanie bude za účasti vedúceho kultúry a športu alebo ním poverenej osoby.

3/ Miestom dodania predmetu kúpy je Mestský úrad, ul. Štúrova 228/109, 061 01 Spišská Stará Ves.

4/  Pri odovzdaní predmetu kúpy podľa tejto zmluvy kupujúci potvrdí predávajúcemu dodacie listy.

5/ Súčasťou dodávky budú všetky potrebné certifikáty k dodaným tovarom.

6/ Ak bude predávajúci v omeškaní s dodaním predmetu kúpy do miesta dodania, je povinný zaplatiť kupujúcemu zmluvnú pokutu vo výške 0,5 % z celkovej kúpnej  ceny za každý deň omeškania, pričom zmluva ostáva v platnosti. 

7/  V prípade ak sa  predávajúci  dostane do  omeškania  s dodaním predmetu kúpy do miesta dodania o viac ako 30 dní odo  dňa účinnosti tejto zmluvy, má kupujúci právo od tejto zmluvy odstúpiť. Prejav vôle smerujúci k odstúpeniu od zmluvy musí kupujúci uskutočniť písomne. 

Čl. IV.
Ostatné dojednania a ustanovenia

1/ Predávajúci sa zaväzuje, že predmet kúpny bude  spôsobilý na použitie  na obvyklý účel podľa jeho charakteru a zachová si obvyklé vlastnosti  po dobu 36 mesiacov.

2/  Predávajúci vyhlasuje, že  predmetom kúpy je  tovar nový a nepoužitý.

3/ Predávajú zabezpečí záručný a pozáručný servis v trvaní 36 mesiacov.

4/ Predávajúci je povinný strpieť výkon kontroly riadiacim orgánom, resp. inými 
    oprávnenými osobami.

Čl. V.
Záverečné ustanovenia

1/ Na právne vzťahy osobitne neupravené touto Zmluvou sa primerane vzťahujú príslušné ustanovenia Obchodného zákonníka a ostatných súvisiacich platných právnych predpisov.

2/ Táto Zmluva je vyhotovená v štyroch rovnopisoch, pričom tri exempláre sú určené pre kupujúceho a jeden exemplár je určený pre predávajúceho.

3/ Zmluva nadobúda platnosť dňom podpísania tejto zmluvy zmluvnými stranami.  

4/ Zmluva  nadobúda účinnosť dňom nasledujúcim po dni jej zverejnenia na webovej stránke kupujúceho.

5/ Táto zmluva je v súlade s § 5a zákona Č. 211/2000 Z. z. o slobodnom prístupe k informáciám a o zmene a doplnení niektorých zákonov v z. n. p. povinne zverejňovanou zmluvou a podľa § 47a Občianskeho zákonníka v z.n.p. nadobúda účinnosť dňom nasledujúcim po dni jej zverejnenia na webovom sídle kupujúceho.

6/ Táto zmluva ja uzavretá slobodne a vážne, určite a zrozumiteľne, zmluvné strany si zmluvu prečítali a s jej obsahom súhlasia, čo potvrdzujú svojimi podpismi.

Príloha:

Špecifikácia položiek.

V Spišskej Starej Vsi dňa .....................                               V ............................. dňa

Kupujúci:                                                                               Predávajúci:

............................................                                                   ............................................
Peter Minčík, zástupca primátora